Les taxes a abonar per l'autorització de les accions formatives són les següents:
Aquestes taxes estan regulades pel Text refós de la Llei de taxes i preus públics de la Generalitat de Catalunya.
S'ha aplicat l'increment determinat a a la Llei 4/2017, de l'28 de març, de pressupostos de la Generalitat de Catalunya per al 2017.
La sol·licitud s'ha de tramitar mitjançant el formulari genèric.
Informar a l'aplicació informàtica del SOC (GIA), les dades de les accions formatives que es volen impartir, d'acord amb les instruccions de la Guia per a la sol·licitud i gestió d'accions formatives associades a certificats de professionalitat amb finançament privat.
Un cop complimentat el GIA generarà en format PDF el document " Annex de dades específiques de la sol·licitud d'autorització per impartir les accions formatives de certificats de professionalitat no finançades amb fons públics realitzades per empreses i centres d'iniciativa privada a Catalunya.
Temporalització de les accions formatives i declaracions responsables ".(G146NCPRO-019-00).
En aquest document s'inclou la declaració responsable del compliment dels requisits.
Omplir la sol·licitud genèrica (enllaç 'Sol·licitar l'autorització').
A l'apartat "Objecte de la sol·licitud" l'interessat ha de fer constar "Sol·licitud d'autorització per impartir les accions formatives de certificats de professionalitat no finançades amb fons públics".
Adjuntar l'annex de dades específiques generat pel GIA a la sol·licitud genèrica i enviar.
Fer l'ingrés de la taxa d'autorització.
Un cop enviada la sol·licitud el sistema generarà un justificant de recepció i una carta de pagament de la taxa d'autorització.
Aquesta taxa s'ha de fer efectiva en el termini de 10 dies hàbils a partir de la data de rebuda de la carta de pagament.
Si transcorregut aquest termini no s'ha abonat l'import corresponent, s'entendrà la sol·licitud com desestimada i es tancarà el procediment.
El formulari genèric s'ha de signar amb certificat digital.
Per fer el pagament de les taxes, l'entitat rebrà una carta de pagament per cada una de les taxes on s'indicarà on i com fer efectiu els pagaments.
Podeu consultar l'estat del vostre tràmit anant a l'apartat ' La meva carpeta '.
El termini màxim per emetre la resolució i notificar-la serà de tres mesos des de la data d'entrada de la sol·licitud al registre de l'Administració.
Si transcorre aquest període i no s'ha dictat una resolució expressa, s'entendrà que la sol·licitud ha estat estimada.
Les persones sol·licitants rebran una resolució signada pe la persona que ostenta la direcció del Servei Públic d'Ocupació de Catalunya.
Aquesta resolució es notificarà a la persona o entitat interessada per mitjans electrònics quan així ho hagin sol·licitat o consentit expressament, d'acord amb l'article 43 de la Llei 39/2015, d'1 d'octubre, del procediment administratiu comú de les administracions públiques.
Pot ser objecte de recurs d'alçada en el termini d'un mes, a comptar des de l'endemà de la notificació de la resolució, segons el que estableix l'article 121 i 122 del la Llei 39/2015, d'1 d'octubre, i l'article 76 de la Llei 26/2010, del 3 d'agost, de règim jurídic i de procediment de les administracions públiques de Catalunya.